**ROMÂNIA**

**JUDEŢUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**PROCES VERBAL**

**al şedinţei ordinare a Consiliului Local**

**al Municipiului Câmpulung Moldovenesc din 25 septembrie 2025**

 Şedinţa începe la orele 1200.

 Se intonează Imnul de Stat.

 Convocarea şedinţei a fost făcută de către primarul municipiului prin Dispoziţia primarului nr. 311/2025.

 Sunt prezenţi domnii: Negură Mihăiţă – primar, Berențan Corneliu Petru – viceprimar şi doamna Erhan Rodica - secretar general al municipiului.

 Au fost invitați şi participă la şedinţă: Istrate Luminița, Florescu Iuliana, Crăciunescu Diana – Mihaela, Erhan-Vicol Daniela, Niță Luminița, Erhan Andrei, Latiș Mihai și Balan Cristian.

 Şedinţa este deschisă de domnul preşedinte Simion Alexandru - Gheorghe, care dă cuvântul d-nei secretar general al municipiului pentru a informa asupra prezenței consilierilor locali la ședință. D-na. secretar general al municipiului informează plenul că sunt prezenți: 18 consilieri locali, lipsește motivat d-na. consilier local Badale Mihaela, astfel încât şedinţa este legal constituită şi îşi poate desfăşura lucrările.

 Președintele de ședință dă cuvântul domnului primar pentru a prezenta proiectul ordinii de zi:

 1.Aprobarea procesului verbal al şedinţei Consiliului Local al municipiului Câmpulung Moldovenesc din 10.09.2025.

 2.Proiect de hotărâre numărul 117/10.09.2025 privind alegerea președintelui de ședință al Consiliului Local al municipiului Câmpulung Moldovenesc.

 Inițiator: Primarul municipiului.

 Aviz comisii: Comisia juridică.

 Raport de specialitate: Direcția administrație publică și Compartiment juridic.

 3.Proiect de hotărâre numărul 118/10.09.2025 privind desemnarea reprezentanților Consiliului Local al municipiului Câmpulung Moldovenesc în consiliile de administrație ale unităților de învățământ preuniversitar de stat cu personalitate juridică din municipiul Câmpulung Moldovenesc.

 Inițiator: Primarul municipiului.

 Aviz comisii: Comisia învățământ.

 Raport de specialitate: Direcția administrație publică și Compartiment juridic.

 4.Proiect de hotărâre numărul 119/10.09.2025 cu privire la acordarea titlului de ,,Cetățean de onoare al municipiului Câmpulung Moldovenesc” domnului doctor Voinescu Dan-Cristian.

 Inițiator: Primarul municipiului.

 Aviz comisii: Comisia juridică.

 Raport de specialitate: Direcția administrație publică și Compartiment juridic.

 5.Proiect de hotărâre numărul 120/10.09.2025 privind aprobarea majorării fondului de rezervă, rectificării bugetului, utilizării fondului de rezervă și a influențelor la lista de investiții a bugetului local pe anul 2025, precum și aprobarea rectificării bugetului și a influențelor la lista de investiții a bugetului instituţiilor publice şi activităţilor finanţate integral sau parţial din venituri proprii pe anul 2025.

 Inițiator: Primarul municipiului.

 Aviz comisii: Comisia economică.

 Raport de specialitate: Direcția economică.

 6.Proiect de hotărâre numărul 121/10.09.2025 privind aprobarea acordării unui ajutor financiar din fondul de rezervă al bugetului local pe anul 2025.

 Inițiator: Primarul municipiului.

 Aviz comisii: Comisia economică și Comisia învățământ.

 Raport de specialitate: Direcția economică.

 7.Proiect de hotărâre numărul 122/10.09.2025 privind aprobarea programului de măsuri specifice sezonului rece 2025 - 2026 și aprobarea tehnologiei de intervenţie în cazul apariţiei poleiului şi a căderilor de zăpadă în municipiul Câmpulung Moldovenesc.

 Inițiator: Primarul municipiului.

 Aviz comisii: Comisia urbanism.

 Raport de specialitate: Direcția poliție locală și Compartiment juridic.

 8.Proiect de hotărâre numărul 123/10.09.2025 pentru modificare şi completarea Anexelor nr. 3 şi nr. 4 la Hotărârea Consiliului Local nr. 17/14.02.2025 privind aprobarea Studiului de oportunitate și a modalității de gestiune a serviciului transport public local, a Regulamentului, Caietului de sarcini și a contractului de delegare a gestiunii serviciului public de transport public local de persoane prin curse regulate pe raza unităților administrativ-teritoriale membre ale Asociației de dezvoltare intercomunitară (ADI) „Eco-transport Câmpulung Moldovenesc -Sadova” si de aprobare a tarifului maxim acceptat pe călătorie aplicabil transportului public local de persoane.

 Inițiator: Primarul municipiului.

 Aviz comisii: Comisia economică.

 Raport de specialitate: Direcția tehnică și urbanism, Direcția economică și Compartiment juridic.

 9.Proiect de hotărâre numărul 124/10.09.2025 cu privire la aprobarea modalităților de valorificare a unui volum brut de masă lemnoasă de 4275.83 mc, din fondul forestier proprietatea publică a municipiului Câmpulung Moldovenesc.

 Inițiator: Primarul municipiului.

 Aviz comisii: Comisia economică.

 Raport de specialitate: Direcția tehnică și urbanism, Direcția economică și Compartiment juridic.

 10.Proiect de hotărâre numărul 125/10.09.2025 cu privire la modul de valorificare a cantității de 604.35 mc lemn fasonat provenit din fondul forestier proprietatea publică a municipiului Câmpulung Moldovenesc administrat de Ocolul Silvic Pojorâta.

 Inițiator: Primarul municipiului.

 Aviz comisii: Comisia economică.

 Raport de specialitate: Direcția tehnică și urbanism, Direcția economică și Compartiment juridic.

 11.Proiect de hotărâre numărul 126/10.09.2025 privindaprobarea acordului de colaborare între municipiul Câmpulung Moldovenesc şi societatea Molocea Park S.R.L., în vederea amenajării unui patinoar pe terenul de sport situat în Câmpulung Moldovenesc, strada 22 Decembrie f.n., proprietatea publică a municipiului Câmpulung Moldovenesc.

 Inițiator: Primarul municipiului.

 Aviz comisii: Comisia economică și Comisia urbanism.

 Raport de specialitate: Direcția tehnică și urbanism, Direcția economică și Compartiment juridic.

 12.Proiect de hotărâre numărul 127/10.09.2025 pentru aprobarea Regulamentului cu privire la decontarea cheltuielilor de transport pentru funcționarii publici din cadrul aparatului de specialitate al primarului municipiului Câmpulung Moldovenesc și instituțiile fără personalitate juridică subordonate Consiliului Local al municipiului Câmpulung Moldovenesc.

 Inițiator: Primarul municipiului.

 Aviz comisii: Comisia juridică.

 Raport de specialitate: Direcția economică, Direcția administrație publică și Compartiment juridic.

 13.Proiect de hotărâre numărul 128/10.09.2025 privind acordarea mandatului special reprezentantului municipiului Câmpulung Moldovenesc, județul Suceava în Adunarea Generală a Asociației Județene pentru Apă și Canalizare Suceava și Asociației Județene pentru Apă și Canalizare Suceava, să aprobe în Adunarea Generală a Asociației, modificarea ultimului aliniat din Anexa nr. 1 la Strategia tarifară pentru perioada 2025 - 2029, precum și din Anexa nr. 1 la Actul adițional nr. 10 la Contractul de delegare a gestiunii serviciilor publice de alimentare cu apă și de canalizare, încheiat de AJAC Suceava cu Societatea ACET S.A. Suceava, Actul adițional nr. 11 la Contractul de delegare și mandatarea președintelui AJAC Suceava să semneze Actul adițional nr. 11 la Contractul de delegare.

 Inițiator: Primarul municipiului.

 Aviz comisii: Comisia juridică.

 Raport de specialitate: Serviciul gospodărire municipală și Compartiment juridic.

 14.Proiect de hotărâre numărul 129/10.09.2025 privind acordarea mandatului special reprezentantului municipiului Câmpulung Moldovenesc, județul Suceava în Adunarea Generală a Asociației Județene pentru Apă și Canalizare Suceava și Asociației Județene pentru Apă și Canalizare Suceava, să aprobe în Adunarea Generală a Asociației, tarifele pentru diverse prestări de servicii pentru activitățile de apă și de canalizare epurare, propuse de societatea ACET S.A. Suceava, Actul adițional nr. 12 la Contractul de delegare a gestiunii serviciilor publice de alimentare cu apă și de canalizare și mandatarea Președintelui AJAC Suceava să semneze Actul adițional nr. 12 la Contractul de delegare.

 Inițiator: Primarul municipiului.

 Aviz comisii: Comisia juridică.

 Raport de specialitate: Serviciul gospodărire municipală și Compartiment juridic.

 15.Proiect de hotărâre numărul 130/18.09.2025 pentrumodificarea Anexei la Hotărârea Consiliului Local al municipiului Câmpulung Moldovenesc numărul 102/28.08.2025 privind aprobarea criteriilor privind stabilirea ordinii de prioritate în soluționarea cererilor de locuințe și repartizarea locuințelor pentru tineri, destinate închirierii, în municipiul Câmpulung Moldovenesc.

 Inițiator: Primarul municipiului.

 Aviz comisii: Comisia învățământ.

 Raport de specialitate: Direcția tehnică și urbanism și Compartiment juridic.

 16.Adresele Instituției Prefectului – Județul Suceava nr. 10312/10/3/2025 și 10564/10/3/2025.

 17.Adresa Instituției Prefectului – Județul Suceava nr. 111P/03/2025.

 18.Solicitarea ,,Asociației Club Sportiv Dragoș Câmpulung Moldovenesc”, însoțită de punctul de vedere al Direcției Tehnice și urbanism nr. 29515/17.09.2025.

 19.Diverse.

 Domnul preşedinte consultă plenul dacă sunt propuneri pentru suplimentarea ordinii de zi.

 Domnul primar solicită suplimentarea ordinii de zi cu trei proiecte de hotărâre care au caracter de urgență:

 Nu sunt.

 Se supune la vot ordinea de zi. Se votează cu 18 voturi ,,pentru”.

 D-na. secretar general al municipiului – vă reamintesc că aveți obligația legală ca la începutul ședinței să declarați dacă aveți un interes personal față de proiectele aflate pe ordinea de zi care ar putea conduce la un conflict de interese.

 Domnul consilier local Simion Alexandru Gheorghe anunță că nu va participa la dezbateri și la vot la proiectul de hotărâre nr. 120/10.09.2025 privind aprobarea majorării fondului de rezervă, rectificării bugetului, utilizării fondului de rezervă și a influențelor la lista de investiții a bugetului local pe anul 2025, precum și aprobarea rectificării bugetului și a influențelor la lista de investiții a bugetului instituţiilor publice şi activităţilor finanţate integral sau parţial din venituri proprii pe anul 2025.

 **Se trece la punctul 1 de pe ordinea de zi (Aprobarea procesului verbal al şedinţei Consiliului Local al municipiului Câmpulung Moldovenesc din 10.09.2025).**

Nu sunt obiecţii.

Se supune la vot. Se votează cu 18 voturi „pentru”.

 **Se trece la punctul 2 de pe ordinea de zi (Proiect de hotărâre numărul 117/10.09.2025 privind alegerea președintelui de ședință al Consiliului Local al municipiului Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției administrație publică și raportul de specialitate al Compartimentului juridic.

Comisia nr. 4 avizează favorabil proiectul de hotărâre.

Discuții/propuneri:

Dl. consilier local Berențan - propun ca președinte de ședință pe domnul consilier local Maftean Gheorghe.

Nu sunt alte propuneri.

Se supune la vot proiectul de hotărâre cu propunerea d-lui consilier Berențan. Se votează cu 18 voturi „pentru”.

Hotărârea a fost adoptată.

 **Se trece la punctul 3 de pe ordinea de zi (Proiect de hotărâre numărul 118/10.09.2025 privind desemnarea reprezentanților Consiliului Local al municipiului Câmpulung Moldovenesc în consiliile de administrație ale unităților de învățământ preuniversitar de stat cu personalitate juridică din municipiul Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției administrație publică și raportul de specialitate al Compartimentului juridic.

Comisia nr. 3 avizează favorabil proiectul de hotărâre.

Discuții/propuneri:

 Dl. consilier local Berențan – face următoarele propuneri: la Colegiul Național ,,Dragoș Vodă” pe dnii. consilieri locali Paziuc Lucian - Constantin și Simion Alexandru - Gheorghe; la Colegiul Silvic ,,Bucovina” pe dnii. consilieri locali Costeliuc Cornel - Florinel și Sidor Cristian - Gheorghe; la Liceul Tehnologic nr. 1 pe d-na. consilier local Nuțescu – Bilinschi Amelia și dl. consilier local Berențan Corneliu - Petru; la Școala gimnazială ,,Bogdan Vodă” pe dnii. consilieri locali Munteanu Mircea – Traian și Badale Mihaela; la Școala gimnazială ,,George Voevidca” pe dnii. consilieri locali Boicu Ovidiu – Alin și Alboi – Țuvec Constantin; la Clubul copiilor și elevilor pe dnii. consilieri locali Macovei Virgil și Popescu Nicolae – Daniel.

 Nu sunt alte propuneri.

Se supune la vot secret proiectul de hotărâre cu propunerile d-lui consilier Berențan. Se votează cu 18 voturi „pentru”.

Hotărârea a fost adoptată.

 **Se trece la punctul 4 de pe ordinea de zi (Proiect de hotărâre numărul 119/10.09.2025 cu privire la acordarea titlului de ,,Cetățean de onoare al municipiului Câmpulung Moldovenesc” domnului doctor Voinescu Dan-Cristian).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției administrație publică și raportul de specialitate al Compartimentului juridic.

Comisia nr. 4 avizează favorabil proiectul de hotărâre.

Discuții:

Dl. primar – oferă diploma de onoare, îl felicită și îi mulțumește pentru întreaga activitate în cadrul medical.

Dl. doctor Voinescu – apreciază și mulțumește pentru conferirea titlului de cetățean de onoare. Felicită consiliul local și pe dl. primar pentru munca și investițiile realizate pentru comunitate. Prezintă succinct activitatea sa medicală.

Se supune la vot secret proiectul de hotărâre. Se votează cu 17 voturi „pentru”, 1 consilier local nu a votat.

Hotărârea a fost adoptată.

 **Se trece la punctul 5 de pe ordinea de zi (Proiect de hotărâre numărul 120/10.09.2025 privind aprobarea majorării fondului de rezervă, rectificării bugetului, utilizării fondului de rezervă și a influențelor la lista de investiții a bugetului local pe anul 2025, precum și aprobarea rectificării bugetului și a influențelor la lista de investiții a bugetului instituţiilor publice şi activităţilor finanţate integral sau parţial din venituri proprii pe anul 2025).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice.

Comisia nr. 1 avizează favorabil proiectul de hotărâre.

Nu sunt discuții.

 Se supune la vot proiectul de hotărâre. Se votează cu 17 voturi „pentru”. Nu participă la vot dl. consilier Simion.

 Hotărârea a fost adoptată.

 **Se trece la punctul 6 de pe ordinea de zi (Proiect de hotărâre numărul 121/10.09.2025 privind aprobarea acordării unui ajutor financiar din fondul de rezervă al bugetului local pe anul 2025).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice.

Comisiile nr. 1 și nr. 3 avizează favorabil proiectul de hotărâre.

Nu sunt discuții.

Se supune la vot secret proiectul de hotărâre. Se votează cu 17 voturi „pentru”, 1 consilier local nu a votat.

 Hotărârea a fost adoptată.

 **Se trece la punctul 7 de pe ordinea de zi (Proiect de hotărâre numărul 122/10.09.2025 privind aprobarea programului de măsuri specifice sezonului rece 2025 - 2026 și aprobarea tehnologiei de intervenţie în cazul apariţiei poleiului şi a căderilor de zăpadă în municipiul Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcție poliția locală și raportul de specialitate al Compartimentului juridic.

Comisia nr. 2 avizează favorabil proiectul de hotărâre.

Nu sunt discuții.

 Se supune la vot secret proiectul de hotărâre. Se votează cu 18 voturi „pentru”.

 Hotărârea a fost adoptată.

 **Se trece la punctul 8 de pe ordinea de zi (Proiect de hotărâre numărul 123/10.09.2025 pentru modificare şi completarea Anexelor nr. 3 şi nr. 4 la Hotărârea Consiliului Local nr. 17/14.02.2025 privind aprobarea Studiului de oportunitate și a modalității de gestiune a serviciului transport public local, a Regulamentului, Caietului de sarcini și a contractului de delegare a gestiunii serviciului public de transport public local de persoane prin curse regulate pe raza unităților administrativ-teritoriale membre ale Asociației de dezvoltare intercomunitară (ADI) „Eco-transport Câmpulung Moldovenesc -Sadova” si de aprobare a tarifului maxim acceptat pe călătorie aplicabil transportului public local de persoane).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisia nr. 1 avizează favorabil proiectul de hotărâre.

Discuții:

Dl. consilier local Popescu – soluția creșterii costului biletului și relaxarea condițiilor tehnice pentru ofertanți nu cred că este o variantă bună. Este vorba despre o creștere substanțială, crește mult valoarea contractului. Trebuie să ne raportăm la puterea de cumpărare și la veniturile cetățenilor câmpulungeni. Ar trebui să ne raportăm și la alte localități. Atât eu cât și colega nu vom vota ,,pentru” acest proiect de hotărâre.

 Dl. consilier local Varvaroi – făcând comparație cu alte localități, acest proiect de hotărâre nu este potrivit pentru localitatea noastră. Trebuie să avem în vedere că fiecare localitate are niște condiții specifice. Acest proiect trebuie susținut încontinuare de alte inițiative, am avut o discuție cu compartimentul transport pentru o rezolvare finală. Trebuie să ne gândim că municipiul nu are o autogară și nu avem posibilitatea de a oferi transport public de calitate. Sunt lucruri care trebuiesc rezolvate în timp, în momentul de față nu putem rămâne fără transport local, operatorul actual poate oricând să renunțe. Este obligatoriu să rezolvăm această problemă, avem copii și persoane vârstnice care folosesc mijlocul de transport local în comun.

 Dl. consilier local Boicu – transportul public local să funcționeze cu aceste autobuze electrice, avem la dispoziție 2 variante. Prima variantă este înființarea unui serviciu în primărie prin angajarea unor salariați sau externalizarea acestui serviciu. Datorită restricțiilor financiare majore și a investițiilor din oraș prima variantă nu este viabilă. În momentul de față mergem pe varianta delegării acestui serviciu. Știm că de mai mult de un an de zile încercăm ca acest serviciu să devină funcțional. Niciun agent agent economic nu va veni, atâta timp cât nu este rentabil financiar. Din acest motiv prețul biletului este de 5 lei. În momentul de față nu avem altă variantă mai bună.

 Se supune la vot proiectul de hotărâre. Se votează cu 16 voturi „pentru” și 2 ,,abțineri” (dnii. consilieri Popescu și Cocuța-Piticari).

 Hotărârea a fost adoptată.

 **Se trece la punctul 9 de pe ordinea de zi (Proiect de hotărâre numărul 124/10.09.2025 cu privire la aprobarea modalităților de valorificare a unui volum brut de masă lemnoasă de 4275.83 mc, din fondul forestier proprietatea publică a municipiului Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisia nr. 1 avizează favorabil proiectul de hotărâre.

Nu sunt discuții.

 Se supune la vot proiectul de hotărâre. Se votează cu 16 voturi „pentru” și 2 ,,abțineri” (dnii. consilieri Popescu și Cocuța-Piticari).

 Hotărârea a fost adoptată.

 **Se trece la punctul 10 de pe ordinea de zi (Proiect de hotărâre numărul 125/10.09.2025 cu privire la modul de valorificare a cantității de 604.35 mc lemn fasonat provenit din fondul forestier proprietatea publică a municipiului Câmpulung Moldovenesc administrat de Ocolul Silvic Pojorâta).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisia nr. 1 avizează favorabil proiectul de hotărâre.

Nu sunt discuții.

 Se supune la vot proiectul de hotărâre. Se votează cu 18 voturi „pentru”.

 Hotărârea a fost adoptată.

 **Se trece la punctul 11 de pe ordinea de zi (Proiect de hotărâre numărul 126/10.09.2025 privind aprobarea acordului de colaborare între municipiul Câmpulung Moldovenesc şi societatea Molocea Park S.R.L., în vederea amenajării unui patinoar pe terenul de sport situat în Câmpulung Moldovenesc, strada 22 Decembrie f.n., proprietatea publică a municipiului Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 1 și nr. 2 avizează favorabil proiectul de hotărâre.

Nu sunt discuții.

 Se supune la vot proiectul de hotărâre. Se votează cu 18 voturi „pentru”.

 Hotărârea a fost adoptată.

 **Se trece la punctul 12 de pe ordinea de zi (Proiect de hotărâre numărul 127/10.09.2025 pentru aprobarea Regulamentului cu privire la decontarea cheltuielilor de transport pentru funcționarii publici din cadrul aparatului de specialitate al primarului municipiului Câmpulung Moldovenesc și instituțiile fără personalitate juridică subordonate Consiliului Local al municipiului Câmpulung Moldovenesc).**

 Dl. primar – în calitate de inițiator, retrag proiectul de hotărâre.

 **Se trece la punctul 13 de pe ordinea de zi (Proiect de hotărâre numărul 128/10.09.2025 privind acordarea mandatului special reprezentantului municipiului Câmpulung Moldovenesc, județul Suceava în Adunarea Generală a Asociației Județene pentru Apă și Canalizare Suceava și Asociației Județene pentru Apă și Canalizare Suceava, să aprobe în Adunarea Generală a Asociației, modificarea ultimului aliniat din Anexa nr. 1 la Strategia tarifară pentru perioada 2025 - 2029, precum și din Anexa nr. 1 la Actul adițional nr. 10 la Contractul de delegare a gestiunii serviciilor publice de alimentare cu apă și de canalizare, încheiat de AJAC Suceava cu Societatea ACET S.A. Suceava, Actul adițional nr. 11 la Contractul de delegare și mandatarea președintelui AJAC Suceava să semneze Actul adițional nr. 11 la Contractul de delegare).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Serviciului gospodărire municipală și raportul de specialitate al Compartimentului juridic.

Comisia nr. 4 avizează nefavorabil proiectul de hotărâre.

Discuții:

Dl. consilier Popescu – felicit inițiativa d-lui primar de a retrage proiectul de hotărâre precedent, mă bucur că a ascultat vocea câmpulungenilor și a colegilor din consiliu. Nu avem nimic cu funcționarii, dar să lăsam pe mai târziu. Salutăm avizul nefavorabil, practic este vorba de o schimbare a modului de calcul la apă. Rog ceilalți consilieri să voteze împotriva acestui proiect. Schimbarea procedurii nu ține doar de dl. primar ci și de Asociație. Noua modificare schimbă prețul și duce la scumpiri successive. În momentul de față soluția cea mai bună este să rămănă modalitatea de calcul la forma veche.

 Dl. consilier local Varvaroi - avizul negativ a fost dat pe ambele proiecte înainte de rugămințile d-lui consilier Popescu. Din adrese nu reiesi niciun argument economic pe aceste creșteri substanțiale, este doar un artificiu administrativ din parte celor de la ACET. Teoretic, un operator unic pe județ ar trebui să ducă la o scădere a prețului pentru utilizatorul final. Observ că aceste prețuri deja sunt puse în practică, chiar dacă nu au fost aprobate. În următoarea perioadă trebuie să avem o discuție serioasă cu directorul de la ACET și de la ADI, ar fi indicat să-I invităm într-o ședință de consiliu.

 Se supune la vot proiectul de hotărâre. Se votează cu 17 voturi „împotrivă” și 1 ,,abținere” (dl. consilier Costeliuc).

 Hotărârea a fost respinsă.

 **Se trece la punctul 14 de pe ordinea de zi (Proiect de hotărâre numărul 129/10.09.2025 privind acordarea mandatului special reprezentantului municipiului Câmpulung Moldovenesc, județul Suceava în Adunarea Generală a Asociației Județene pentru Apă și Canalizare Suceava și Asociației Județene pentru Apă și Canalizare Suceava, să aprobe în Adunarea Generală a Asociației, tarifele pentru diverse prestări de servicii pentru activitățile de apă și de canalizare epurare, propuse de societatea ACET S.A. Suceava, Actul adițional nr. 12 la Contractul de delegare a gestiunii serviciilor publice de alimentare cu apă și de canalizare și mandatarea Președintelui AJAC Suceava să semneze Actul adițional nr. 12 la Contractul de delegare).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Serviciului gospodărire municipală și raportul de specialitate al Compartimentului juridic.

Comisia nr. 4 avizează favorabil proiectul de hotărâre.

Discuții:

Dl. consilier local Popescu – salutăm din nou avizul negativ, este vorba de niște costuri exorbitante la racordurile/branșamentele de apă și canal. Cei care ne-au introdus în AJAC sunt persoanele care se plâng acum de prețurile exorbitante pe care le practică această asociație.

Dl. consilier local Varvaroi – disprețul acestui operator se poate vedea și prin documentația transmisă, ei ne prezintă un calcul pe care noi nu-l putem înțelege.

Dl. consilier local Boicu – cele 2 proiecte nu au fost din inițiativa administrației locale, ele au fost la solicitarea AJAC Suceava. Noi ne împotrivim la creșterea tarifelor, dar dacă majoritatea celor care participă la adunarea generală sunt de acord, automat cresc tarifele. Trebuie să vedem pe viitor cum ne poziționăm în colaborarea cu AJAC Suceava.

 Se supune la vot proiectul de hotărâre. Se votează cu 18 voturi „împotrivă”.

 Hotărârea a fost respinsă.

 **Se trece la punctul 15 de pe ordinea de zi (Proiect de hotărâre numărul 130/18.09.2025 pentrumodificarea Anexei la Hotărârea Consiliului Local al municipiului Câmpulung Moldovenesc numărul 102/28.08.2025 privind aprobarea criteriilor privind stabilirea ordinii de prioritate în soluționarea cererilor de locuințe și repartizarea locuințelor pentru tineri, destinate închirierii, în municipiul Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice.

Comisia nr. 3 avizează favorabil proiectul de hotărâre.

Nu sunt discuții.

 Se supune la vot proiectul de hotărâre. Se votează cu 18 voturi „pentru”.

 Hotărârea a fost adoptată.

 **Se trece la punctul 16 de pe ordinea de zi (Adresele Instituției Prefectului – Județul Suceava nr. 10312/10/3/2025 și 10564/10/3/2025).**

 Nu sunt discuții.

 **Se trece la punctul 17 de pe ordinea de zi (Adresa Instituției Prefectului – Județul Suceava nr. 111P/03/2025).**

 Discuții:

 Dl. președinte de ședință – dă cuvântul d-lui Rusu.

 Dl. Rusu refuză să i-a cuvântul din motive medicale.

 Dl. președinte de ședință – dă cuvântul d-lui șef serviciu Balan.

 Dl. șef serviciu Balan – împreună cu colegii de la serviciu patrimoniu ne-am deplasat la fața locului, constatând faptul că între d-nii Rusu și Donisan există o dispută mai veche. În momentul verificării, animalele d-lui Donisan au fost mutate în altă locație, strada fiind curată. Dl. Donisan a fost înștiințat ca pe viitor să i-a toate măsurile de curățare a străzii în momentul în care deplasează animalele dintr-un loc în altul. Atât dl. Rusu cât și Instituția Prefectului a primit răspuns în acest sens.

 **Se trece la punctul 18 de pe ordinea de zi (Solicitarea ,,Asociației Club Sportiv Dragoș Câmpulung Moldovenesc”, însoțită de punctul de vedere al Direcției Tehnice și urbanism nr. 29515/17.09.2025).**

 Discuții:

 Dl. președinte de ședință – dă cuvântul d-lui Dragoș Botnărescu, antrenor al ,,Asociației Club Sportiv Dragoș Câmpulung Moldovenesc”.

 Dl. antrenor Dragoș Botnărescu – dețin această funcție de 2 ani și jumătate. Prezintă succinct activitatea sportivă desfășurată împreună cu elevii. Vin cu rugămintea în fața dvs. de a fi sprijiniți în vederea obținerii unui spațiu adecvat pentru desfășurarea activităților sportive, deoarece actualul spațiu folosit este inadecvat.

 Dl. primar – am vizitat locația, constantând faptul că încăperea de la demisolul Casei de Cultură este într-o stare avansată de degradare, aerul fiind insuportabil. Vom analiza solicitarea dvs. și vom o găsi o soluție favorabilă.

 **Se trece la punctul 19 de pe ordinea de zi (Diverse).**

 Discuții:

 Dl. președinte de ședință – dă cuvântul d-lui primar.

 Dl. primar – informează consiliul cu privire la faptul că în perioada 08 – 17 octombrie voi fi în concediu de odihnă, sarcinile de serviciu fiind preluate de dl. viceprimar Berențan.

 Dl. consilier local Berențan – prezintă raportul colectării și transportului deșeurilor pe luna august. Rog cetățenii să-și depună declarațiile de impunere privind stabilirea taxei de salubrizare, deoarece termenul limită este sfârșitul lunii octombrie. Prezintă rezultatele activității în cadrul campaniei ,,Let”s do it”.

 Dl. primar - informează și detaliază stadiul proiectelor și a investițiilor din oraș. Sunt mulțumit de activitatea firmei Dimex, este o investiție mare care crează un disconfort. După finalizarea lucrărilor, străzile se vor aduce la starea inițială. Toate investițiile și lucrările se fac legal, noi luăm deciziile conform normelor legale. Noi suntem aleși să rezolvăm probleme cetățenilor, nu să facem politică. Vă mulțumesc că ați înțeles importanța activității transportului local, sper să vină un agent economic care să rezolve și această problemă.

 Dl. consilier local Boicu – în ședința anterioară am făcut o solicitare cu privire la performanțelor educaționale ale unităților de învățământ din municipiu. Am primit acele informații și pe scurt vreau să vi le prezint. Prezintă situațiile. Ca o concluzie, instituțiile de învățământ au rezultate cât de cât bune. Managerii școlilor ar trebui să se implice mai mult, să aducă profesorii cât mai buni pentru învățământ de calitate, este vorba de viitorul copiilor.

 Dl. președinte de ședință Simion – observ că la liceul tehnologic, anul acesta s-au înscris doar 9 copii. La rectificarea de azi, din nou dirijăm o anumită sumă de bani liceului tehnologic, nu prea văd rostul. Ar trebui să o invităm pe d-na. director să ne prezinte mai multe aspecte legat de viitorul liceului.

 Dl. consilier local Varvaroi – semnalează din nou anumite probleme cu firma Fritehnic. Comportamentul acestui operator de pe raza UAT Campulung este total neprofesionist și diferit față de alte localități. Sunt anumiți agenții economici din Horeca care au probleme foarte mari, mai ales în perioada verii când deșeurile au un ritm rapid de degradare devenind un pericol pentru sănătatea comunității. În sală este dl. Cosmin Giosan care se confruntă cu o astfel de situație. Este de neînțeles facturile foarte mari care le emit în fiecare lună. La Vatra Dornei, agenții economici au contract încheiat la primărie. În perioada următoare, agenții economici vor ataca în contencios acest contract. Aș dori să invităm pe dl. director de la asociație pentru a purta o discuție serioasă pe această temă.

 Dl. consilier local Cîrmaci – toate proiectele prezentate de dl. primar sunt benefice pentru comunitate. În ultimul timp, municipiul nostru arată din ce în ce ai bine. Să se aibă în vedere după finalizarea lucrărilor de apă și canal reabilitarea străzilor la forma inițială.

 Dl. consilier local Popescu – dl. Dobrea Ionuț solicită să se toaleteze arborii crescuți în parcul central, este un pericol pentru copii. Voi face o adresă scrisă împreună cu colega mea despre limita de extindere a apei și canalului pe str. Valea Seacă, există o mică comunitate de oameni care nu știu dacă vor fi racordați. Sperăm ca proiectul privind Aqua Parcul să fie aprobat, dar în același timp sper să fie gestionat de către o altă administrație și în principal de către un alt edil. Nu este un atac către dl. primar, eu judec lucrurile aici profesional și administrativ. Avem foarte multe proiecte rămase în punctul de subzistență, cum ar fi cel legat de pârtia Rarău. Referitor la proiectul Aqua Parc mă face să cred că administrația curentă nu va avea potența administrativă și politică să gestioneze. Parcul de autobuze electrice stă nefuncțional de un an de zile, orașul arată cum arată, vă spun în calitate de consilier și coleg venit dintr-o zonă profesională în care un asemena comportament ar fi sancționat în următoarea perioadă de evaluare cu o concediere. În Polonia, principale proiecte aduse pe masa consililui sunt apă/canalizare, piste de biciclete, parcări pentru mașini, parcuri de agremement, etc. La noi parcările au ajuns o afacere, în fiecare an costul crește, dar trebuie să ne gândim și la veniturile cetățenilor. Sper ca în viitor să avem un primar vizionar, o viitoare administrație cu o coloratură politică diversă pentru a rezolva problemele tuturor cetățenilor.

 Dl. consilier local Macovei – ar trebui să se monteze mai multe coșuri de gunoi în centrul orașului, vin mulți turiști și aruncă pe jos. Ar trebui să facem ceva cu fațada clădirii de deasupra ceainăriei și cu stâlpul din față, strică fața orașului. Revin din nou cu problema Casei de Cultură, să încercăm să facem ceva.

 Dl. primar – prezintă situația juridică a clădirii de deasupra ceainăriei. Legislația la clădirile de patrimoniu este foarte clară, prevede anumite proceduri. Fără o expertiză a construcției, nu putem face nimic. Referitor la Casa de Cultură, cunoaștem cu toții foarte bine situația. Am tot făcut fel și fel de adrese, este o clădire cu o situație juridică dificilă.

 Dl. consilier local Sidor – am observat că performanțele educaționale ale unităților de învățământ nu sunt tocmai conform așteptărilor. Propun ca în următoarele ședințe de consiliu să invităm directorii unităților de învățământ pentru a ne prezenta perfomanța și ofertele educaționale.

 Dl. consilier local Maftean – solicit să luați măsurile necesare în vederea demolării coșurilor de fum din cartierul Bodea. Atrage atenția asupra faptului că băncile din parcul de joacă amplasat în cartierul Bodea nu prezintă siguranță, fiind necesară o operațiune de betonare.

 Dl. președinte de ședință – dă cuvântul d-lui Giosan Cosmin.

 Dl. Giosan Cosmin – semnalează anumite probleme grave între compania pe care o administrează și firma Fritehnic. Firma Fritehnic prin serviciile pe care le oferă își bate joc de agenții economici și comunitate, ne trezim cu facturi foarte mari. Solicit primăriei inițierea procedurii administrative de rectificare a contractului prin renegociere, este inadmisibil ce se întâmplă cu contractele operatorilor economici. Noi am dat instanță, vom vedea ce va decide instanța de judecată.

 Nemaifiind alte probleme, domnul preşedinte declară închise lucrările şedinţei ordinare.

 Drept pentru care s-a încheiat prezentul proces-verbal.

 Şedinţa se încheie la orele 1410.

 **PREŞEDINTE DE ŞEDINŢĂ, SECRETAR GENERAL,**

 **Simion Alexandru - Gheorghe Erhan Rodica**

 **Întocmit,**

 Ropcean Luminița-Georgeta